Diari Oficial de la Generalitat Valenciana


Sumari del DOGV 3174, del 02-02-1998 (1998/226)

ACORD de 2 de desembre de 1997, de la Comissió Territorial d'Urbanisme de Castelló, relatiu a la modificació puntual núm. 2 de les Normes Subsidiàries de Jérica.
-----------------------------------------------------------------------------------------------------------------------------------------------------------------

### Dades del document

Número de DOGV
:   3174

Data del DOGV
:   02-02-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/226


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 2 de desembre de 1997, de la Comissió Territorial d'Urbanisme de Castelló, relatiu a la modificació puntual núm. 2 de les Normes Subsidiàries de Jérica. [1998/X226]
  
Vist l'expedient de la referència 970692, relatiu a la modificació puntual núm. 2 de les Normes Subsidiàries de Jérica, del qual resulten rellevants els següents
  
Antecedents
  
Primer
  
El Plenari de l'Ajuntament de Jérica acordà exposar al públic la modificació, en la sessió del dia 22 de maig de 1997, la qual cosa es portà a cap mitjançant anuncis publicats en el periòdic Mediterráneo de 12 de juny de 1997, i en el Diari Oficial de la Generalitat Valenciana núm. 3.033, d'11 de juliol de 1997. Transcorregut el període d'informació al públic, durant el qual no es formularen al·legacions, el ple aprovà provisionalment la modificació l'1 de setembre de 1997, després d'això es remeté al Servei Territorial d'Urbanisme el 6 d'octubre. Per escrit del Servei Territorial de 8 d'octubre, es va oferir a l'Ajuntament la possibilitat que al·legara sobre determinats aspectes, cosa que donà lloc a l'escrit aclaridor de l'alcalde, de 27 d'octubre de 1997.
  
Segon
  
El projecte consta de memòria i plànols.
  
Tercer
  
L'objecte del projecte és introduir una modificació en l'ordenació urbanística d'unes parcel·les situades junt amb la continuació del carrer de Loreto del sòl urbà de Jérica.
  
Segons assenyala la memòria justificativa, amb la nova ordenació s'aconsegueix l'obertura del carrer de Loreto i s'aconsegueix també la urbanització dels vials a càrrec del propietari afectat, amb l'ocasió de l'atorgament de la llicència d'edificació.
  
Quart
  
No s'han emés informes sectorials.
  
Fonaments de dret
  
Primer
  
La tramitació de la modificació ha sigut correcta, de conformitat amb allò que s'ha establit en l'article 38 i concordants de la Llei 6/1994, de 15 de novembre, Reguladora de l'Activitat Urbanística (LRAU).
  
Segon
  
La documentació està completa, a l'efecte d'allò que s'ha disposat en l'article 27 de la LRAU.
  
Tercer
  
Aquesta modificació, en els termes en què es planteja, suposa una simple variació de l'ordenació detallada d'una àrea molt concreta del sòl urbà, sense incidència sobre les zones verdes i sense increment d'edificabilitat, per la qual cosa no operen les limitacions dels apartats 3 i 4 de l'article 55 de la LRAU, ni cap de les especialitats previstes en aquest precepte.
  
D'altra banda, l'Ajuntament ha posat de manifest que, en afectar la modificació a un sols propietari, que assumeix el seu contingut per a portar a cap de conformitat amb aquesta una iniciativa edificatòria, la llicència d'edificació estarà condicionada a la cessió dels vials i a la consolidació de les obres d'urbanització (articles 73.2 i 75.2 de la LRAU), amb la qual cosa queda garantida la plena execució de la nova ordenació.
  
En definitiva, les qüestions que es modifiquen es refereixen a aspectes de l'exclusiu interès públic local, respecte dels quals, de conformitat amb l'article 40.2 de la LRAU, li està vedat a la resolució autonòmica d'aprovació definitiva el qüestionar la interpretació d'aquell interès formulada pel municipi des de la representativitat que li confereix la seua legitimació democràtica. Així les coses, i des de l'exercici autonòmic de les comeses previstes en l'article 40.1 de la LRAU, no existeix obstacle a l'aprovació definitiva d'aquesta modificació.
  
Quart
  
De conformitat amb allò que s'ha establit en els articles 8.A i 9.1 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme, dictamen que, en el cas de municipis de menys de 50.000 habitants, tindrà directament efectes de resolució executòria.
  
Segons tot el que antecedeix, la Comissió Territorial d'Urbanisme, en la sessió del dia 2 de desembre de 1997, acorda:
  
Aprovar definitivament la modificació puntual núm. 2 de les Normes Subsidiàries de Planejament del municipi de Jérica.
  
Contra l'anterior acord, que no posa fi a la via administrativa, es pot interposar recurs ordinari davant del conseller d'Obres Públiques, Urbanisme i Transports, en el termini d'un mes, sense perjudici de qualsevol altra via de recurs que s'estime procedent.